[{"text_idx": "#000014", "text": "Yr actor Gareth John Bale sydd yn chwarae\u2019r brif ran wrth i S4C dalu teyrnged i un o gewri hanes rygbi Cymru, Ray Gravell, mewn ffilm arbennig."}, {"text_idx": "#000022", "text": "Er ei gyfraniad aruthrol i Glwb Rygbi Llanelli, Cymru a Llewod Prydain ac Iwerddon, roedd Grav yn adnabyddus am ei waith oddi ar y cae yn ogystal, wedi gyrfa lwyddiannus fel sylwebydd, darlledwr ac actor. Fel actor ifanc, roedd Gareth yn ddigon ffodus i weithio gyda Ray ar y gyfres S4C, A470."}, {"text_idx": "#000024", "text": "\u201cDw i\u2019n cofio mewn ryw fre\u0302c, roeddwn ni\u2019n eistedd rownd y bwrdd. Roedd rhai o\u2019r actorion ifanc yn gwybod pwy oedd e, ond yn trial cael e mas ohono fe. Fi\u2019n cofio fo\u2019n dweud wrtha nhw, \u2018Well, I used to play a bit of rugby.\u2019"}, {"text_idx": "#000025", "text": "\u201cFe saethodd Alun ap Brinley mas o\u2019i gader! \u2018A little bit of rugby? Boys, this is a British Lion!\u2019 medde fe. Ond doedd Grav ddim yn fodlon dweud hynny ei hunan. Doedd e byth yn siarad ei hunan lan. Am dridiau\u2019 nes i weithio \u2018da fe, ond fel mae pawb sy\u2019n cwrdd a\u0302 Grav yn dweud, o\u2019dd e just yn bleser.\u201d"}]